text: BMT-nin Ərzaq və Kənd Təsərrüfatı Təşkilatının məlumatına görə, Ukrayna hər il qlobal bazara 45 milyon tondan çox taxıl ixrac etməklə dünyanın aparıcı taxıl ixracatçıları sırasında qərarlaşıb. BBC-nin məlumatına görə, Ukraynanın liman şəhəri olan Odessada müharibənin meydana gətirdiyi ixrac problemləri səbəbindən təqribən 20 milyon ton taxıl yığılıb qalıb. Ukraynanın demək olar ki, bütün buğda, qarğıdalı və günəbaxan yağı kimi əmtəələri münaqişədən əvvəl Qara dəniz limanları vasitəsilə ixrac edilirdi. Razılaşmadan əvvəl bəzi limanların infrastrukturu müharibə nəticəsində zərər görmüş halda, bəziləri isə Rusiyanın nəzarətində idi. Digər bir qism limanların ərazisi isə minalanmış vəziyyətdə idi. Mina təmizləmə işlərinin genişmiqyaslı olması və bunun Rusiyanı limanlara hücum etməyə təşviq etmə ehtimallarını nəzərə alaraq əvvəl Ukrayna hökuməti sulardakı minaları təmizləməkdə maraqlı deyil idi.